**Ανακοίνωση Δημόσιας Διαβούλευσης του Έργου:**

**«Αναβάθμιση του Συστήματος Τήρησης των Αρχείων των Δικαστηρίων»**

Η Κοινωνία της Πληροφορίας Μ.Α.Ε ανακοινώνει τη διενέργεια Δημόσιας Διαβούλευσης επί του Τεύχους Διακήρυξης που αφορά σε Ηλεκτρονικό Ανοικτό Άνω των Ορίων Διαγωνισμό για το Υποέργο 1 (SUB1) «Αναβάθμιση του Συστήματος Τήρησης των Αρχείων των Δικαστηρίων» , με Κωδικό ΟΠΣ: 5162211, της Δράσης με κωδ. 16727 «Ψηφιακός Μετασχηματισμός του Τομέα Δικαιοσύνης», του άξονα 4.3 του Ταμείου Ανάκαμψης και Ανθεκτικότητας «Ελλάδα 2.0» και καλεί τους ενδιαφερόμενους οικονομικούς φορείς σε ανοιχτή, μη δεσμευτική συμμετοχή στη διαδικασία διαβούλευσης για την κατάθεση παρατηρήσεων / προτάσεων επί του Τεύχους Διακήρυξης, το οποίο επισυνάπτεται σε μορφή αρχείου “pdf”.

Οι παρατηρήσεις, προτάσεις ή και τα σχόλια που υποβάλλονται στη διαβούλευση θα πρέπει να σχετίζονται άμεσα με το υπό διαβούλευση ζήτημα, με αναφορά της συγκεκριμένης ενότητας, παραγράφου ή και υποπαραγράφου στην οποία αναφέρονται, με πλήρη τεκμηρίωση. Επίσης, πρέπει να δίνονται τα πλήρη στοιχεία του ενδιαφερόμενου Οικονομικού Φορέα (Επωνυμία, e-mail) που υποβάλει σχόλιο / παρατήρηση / πρόταση.

Η διαδικασία διαβούλευσης θα διεξαχθεί μέσω του Συστήματος ΕΣΗΔΗΣ, στην ηλεκτρονική διεύθυνση: **www.promitheus.gov.gr**, για χρονικό διάστημα από την ανάρτηση του Τεύχους Διακήρυξης στο ΕΣΗΔΗΣ προς Διαβούλευση για χρονικό διάστημα **δεκαπέντε (15) ημερών** από την ανάρτηση του Τεύχους Διακήρυξης στο ΕΣΗΔΗΣ προς Διαβούλευση.

Η παρούσα ανακοίνωση αναρτάται και στην ιστοσελίδα της ΚτΠ Μ.Α.Ε., στην ηλεκτρονική διεύθυνση: [www.ktpae.gr](http://www.ktpae.gr).